Ǹtondôbə a dzó nâ: kələ́ tə́bə̄ á m̀bɛ́ ńnēn yā áyɔŋ, é vóm mīńkúkúmá myákad nyî mí kwīī fə, ai á mīḿbɛ̄ mí Yērúzalɛm mísə. 20Wayi kɔ́bɔ̄ naa: Vógólán ebúg Ńtondôbə, mína miǹkúkúmá yā Yúda, ai mínā bə́sə, bǒd yā Yúda ai ébá yā Yērúzalɛ̌m yā myākad lod á míḿbɛ́ mī. 21Ǹtondôbə a kɔ́bɔ̄ nâ: Bɔán okálá, tə mod á bəgə́ m̀bəgə ámǒs Sábad: tə myǎnyīli mod á mīḿbɛ̄ mí Yērúzalɛm. 22Tə myǎkūli m̀bəgə á mə̄ndá máán ámōs sábad, tə mod a bɔ esíé ámǒs tē. Fúbúgan amǒs sábad anə́ ḿból mə̄ ngábénde běsōá.